CELEX: 31987R0653
Language: el
Date: 1987-03-02 00:00:00
Title: Κανονισμός (ΕΟΚ) αριθ. 653/87 του Συμβουλίου της 2ας Μαρτίου 1987 για την εφαρμογή στην Ισπανία των κοινών τιμών στον τομέα του βοείου κρέατος

Avis juridique important

|

31987R0653

Κανονισμός (ΕΟΚ) αριθ. 653/87 του Συμβουλίου της 2ας Μαρτίου 1987 για την εφαρμογή στην Ισπανία των κοινών τιμών στον τομέα του βοείου κρέατος  

Επίσημη Εφημερίδα αριθ. L 063 της 06/03/1987 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 653/87 ΤΟΥ ΣΥΜΒΟΥΛΙΟΥ  της 2ας Μαρτίου 1987  για την εφαρμογή στην Ισπανία των κοινών τιμών στον τομέα του βοείου κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 89,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το άρθρο 6α του κανονισμού (ΕΟΚ) αριθ. 805/68 του Συμβουλίου της 27ης Ιανουαρίου 1968 περί κοινής οργανώσεως της αγοράς στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 467/87 (4), προσέγγισε αισθητά την τιμή της αγοράς με την τιμή της παρέμβασης·  ότι η προσέγγιση αυτή επιτρέπει να εφαρμοστούν οι κοινές τιμές και στην Ισπανία· ότι θα πρέπει, κατά συνέπεια, να διαγραφούν τα εξισωτικά ποσά προσχώρησης και συνεπώς να καταργηθεί ο κανονισμός (ΕΟΚ) αριθ. 470/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα του βοείου κρέατος (5)· ότι, για τους ίδιους λόγους, η άδεια που δόθηκε στο Βασίλειο της Ισπανίας να διατηρήσει μεταβατικά μία ενίσχυση για τις δαπάνες του σφαγείου για το βόειο κρέας που παραδίδεται στην παρέμβαση δεν έχει πια αντικείμενο και πρέπει να καταργηθεί με τη διαγραφή του σημείου VIII του παραρτήματος του κανονισμού (ΕΟΚ) αριθ. 3773/85 του Συμβουλίου της 20ής Δεκεμβρίου 1985 σχετικά με ορισμένες εθνικές ενισχύσεις ασυμβίβαστες με την κοινή αγορά τις οποίες επιτρέπεται να διατηρήσει μεταβατικά το Βασίλειο της Ισπανίας στον τομέα της γεωργίας (6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κοινές τιμές προσανατολισμού και παρέμβασης που καθορίζονται στον τομέα του βοείου κρέατος εφαρμόζονται και στην Ισπανία.  Άρθρο 2  Στο παράρτημα του κανονισμού (ΕΟΚ) αριθ. 3773/85, το σημείο VIII διαγράφεται.  Άρθρο 3  Ο κανονισμός (ΕΟΚ) αριθ. 470/86 καταργείται.  Άρθρο 4  Ο παρών κανονισμός αρχίζει να ισχύει στις 6 Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Μαρτίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. C 29 της 6. 2. 1987, σ. 4.  (2) Γνώμη που διατυπώθηκε στις 20 Φεβρουαρίου 1987 (δεν έχει ακόμα δημοσιευθεί στην Επίσημη Εφημερίδα).  (3) ΕΕ αριθ. L 148 της 28. 6. 1968, σ. 24.  (4) ΕΕ αριθ. L 48 της 17. 2. 1987, σ. 1.  (5) ΕΕ αριθ. L 53 της 1. 3. 1986, σ. 35.  (6) ΕΕ αριθ. L 362 της 31. 12. 1985, σ. 32.